सबसे बड़ा राज्य पंजाब फौज के हवाले, हर शहर में हिंसा-आगजनी, एक हजार PTI वर्कर्स गिरफ्तार
Imran Khan Al Qadir Trust Scam - Photos From Imran Khan's Arrival In Court Till His Arrest. पाकिस्तान में पूर्व प्रधानमंत्री इमरान खान को 9 मई को दोपहर करीब 3 बजे गिरफ्तार कर लिया गया। अल-कादिर ट्रस्ट स्कैम केस में पाकिस्तानी रेंजर्स ने NAB के आदेश पर ये गिरफ्तारी की
पाकिस्तान में पूर्व प्रधानमंत्री इमरान खान को 9 मई को दोपहर करीब 3 बजे गिरफ्तार किया गया था। अल-कादिर ट्रस्ट स्कैम केस में पाकिस्तानी रेंजर्स ने NAB (नेशनल अकाउंटेबिलिटी ब्यूरो) के आदेश पर ये गिरफ्तारी की। पाकिस्तान के अखबार ‘द डॉन’ के मुताबिक अल कादिर ट्रस्ट घोटाला करीब 60 अरब पाकिस्तानी रुपए का है और इसका फायदा इमरान, पत्नी बुशरा बीबी और बुशरा की दोस्त फराह गोगी ने उठाया।
गिरफ्तारी से पहले इमरान 2 केस में जमानत के लिए हाईकोर्ट पहुंचे थे। गिरफ्तारी के बाद PTI के कार्यकर्ताओं ने देशभर में प्रदर्शन शुरू कर दिया। अल-जजीरा के मुताबिक पुलिस ने अब तक इमरान के 1 हजार समर्थकों को गिरफ्तार कर लिया है। हर शहर में हिंसा-आगजनी हो रही है। सबसे बड़ा राज्य पंजाब अब फौज के हवाले है। देश में इंटरनेट बंद कर दिया गया है। इस्लामाबाद में रेड अलर्ट जारी कर दिया गया है। अहम शहरों में पैरामिलिट्री फोर्स रेंजर्स की तैनाती भी कर दी गई है।
देखिए मंगलवार को इमरान के कोर्ट पहुंचने से लेकर उनकी गिरफ्तारी और फिर पेशी तक की 15 अहम तस्वीरें…
